cyanic-selkie/wikianc huggingface dataset:
Designmønster
Mønsteret er organisert slik at det optimerer designet på systemet etter en eller flere av kvalitetsattributter som: ytelse, forutsigbarhet (engelsk predictability), fordelbarhet (engelsk schedulability), gjennomstrømbarhet (engelsk throughput), pålitelighet, sikkerhet, gjenbrukbarhet, distribuerbarhet, portabilitet, vedlikehold, skalerbarhet, kompleksitet, ressursbruk, energibruk og utviklingskostnader.
Et designmønster inneholder som regel:
Åsgardfonna
Åsgardfonna er en isbre på Spitsbergen på Svalbard. Den er om lag 60 km lang nord-sør, og ligger oppå fjella i Ny-Friesland, på østsiden av Wijdefjorden. Den fortsetter mot nordøst som Valhallfonna, og denne delen tilhører Nordaust-Svalbard naturreservat.
Breen er oppkalt etter Åsgard, gudenes hjemsted i norrøn mytologi.
Steve Elliott
Steve Elliott (født 29. oktober 1978 i Derby, Derbyshire, England) er en engelsk fotballspiller som har spilt for tre engelske klubber. Han er forsvarsspiller og spiller nå for Bristol Rovers i Football League Two.
Biografi
Steve Elliott, som har vært en del av Derby County sitt fotballakademi, startet sin karriere i Derby i 1997. Han debuterte for Derby den 16. september 1997 da de slo Southend United 1-0 i den engelske ligacupen. Den 17. desember 1997 fikk han sin første ligakamp for the Rams, og det skjedde mot Newcastle United i en kamp i Premier League. Totalt spilte han 3 ligakamper og 3 cupkamper for Derby i 1997/98-sesongen. Den påfølgende sesongen ble det 11 ligakamper, mens han i 1999/00-sesongen fikk bokført 20 ligakamper for klubben fra Derbyshire. Deretter ble det 6 ligakamper både i 2000/01-sesongen og 2001/02-sesongen før han noterte seg for 23 ligakamper og 1 ligamål i 2002/03-sesongen. Målet, som var hans første klubbmål for Derby, scoret han 25. november 2002 i en kamp mot Milton Keynes Dons.
Etter 4 ligakamper for Derby i første del av 2003/04-sesongen valgte Steve Elliott å signere på en låneavtale med Blackpool i november 2003, og han debuterte for the Seasiders 15. november 2003 i en ligakamp mot Chesterfield. I februar 2004 ble låneavtalen omgjort til en permanent avtale og en måned senere var Elliott med på å vinne FA Trophy som Blackpoolspiller da de 21. mars 2004 slo Southend United 2-0 i finalen på Millennium Stadium i Cardiff.
Sommeren 2004 gikk Elliott gratis til Bristol Rovers, og han debuterte for Rovers 7. august 2004 i en kamp mot Mansfield Town. Den 26. februar 2005, i en ligakamp mot Macclesfield Town, scoret han sitt første mål for the Gas. Totalt fikk han med seg 41 ligakamper og 2 ligamål i sin første sesong for Bristol Rovers, mens han 2005/06-sesongen stoppet på 45 ligakamper og 2 ligamål.
Meritter
Vant FA Trophy med Blackpool i 2004.
Kilder
Headline Book Publishing, London. ISBN 0-7553-1526-X
Nils Johansson
Nils Johansson er navnet til flere personer:
Ron Rinehart
Ron Rinehart var hovedvokalisten i det amerikanske thrash metal-bandet Dark Angel. Han ble med i bandet i 1988, etter at den opprinnelige vokalisten Don Doty sluttet.
Han hadde sin første opptreden på Dark Angels album Leave Scars, etterfulgt av Live Scars, og Time Does Not Heal. Han var også gjestevokalist på Viking's album Man of Straw.
I 1992 ble Dark Angel oppløst, og Ron Rinehart og Dark Angel-gitaristen Eric Meyer dannet et band kalt Hunger. De ga ut en tre-spors demo året etter. Han har også spilt i det kristne thrash metal-bandet Oil, men sluttet i 2004 for å forfølge andre musikalske interesser.
Dark Angel ble rundt 2002 gjenforent, men de er for tiden «i dvale» på grunn av Ron Rinehart's helseproblemer.
VM i ishockey for menn 1998
VM i ishockey for menn 1998 var det 62. verdensmesterskapet i ishockey for menn og ble arrangert av Det internasjonale ishockeyforbundet (IIHF). Mesterskapet ble arrangert på fire nivåer og 40 lag deltok i turneringen, en ny deltakerrekord. VM for pulje A («A-VM») ble arrangert i Zürich og Basel i Sveits fra 1. til 17. mai mens VM for lavere nivåer ble arrangert på forskjellige terminer i mars og april 1998.
I forhold til året før ble A-puljen utvidet med fire lag fra 12 til 16 lag mens vertsnasjonen ble garantert en plass i A-VM. Vinneren av B-VM rykket direkte opp mens en provisjon ble innført så Fjernøstens beste lag kunne kvalifisere seg direkte til A-VM, som Japan besatte. Samtidig ble den direkte opp- og nedrykningen mellom A- og B-puljen avskaffet og erstattet av en særlig kvalifiseringsturnering for de fem lavest rangerte lagene i A-VM og de tre beste lagene i B-VM.
Ishockey-VM 1998 pulje A
VM i ishockey for menn 1998 pulje A ble arrangert i Zürich og Basel i Sveits fra 1. til 17. mai. Kampene ble spilt i Hallenstadion og St. Jakobshalle.
For første gang ble A-puljen utvidet fra 12 til 16 lag. I gruppespillet kjempet lagene for poeng i round robin-grupper bestående av fire lag, hvor de to beste lagene i hver gruppe gikk videre. Disse åtte lagene avanserte til mellomrunden hvor de to beste lagene fra hver gruppe avanserte til sluttspillet. Semifinalene og finalene ble spilt som best-av-to-serier.
Sverige, ledet an av NHL-stjernene Peter Forsberg, Mats Sundin og NHL-målvakten Tommy Salo, gikk ubeseiret gjennom turneringen og vant sin syvende VM-tittel etter å ha slått Finland i finalen. Finaleserien mellom Sverige og Finland var en defensiv stillingskrig mellom målvaktene Tommy Salo og Ari Sulander hvor første finale endte 1–0 til Sverige og den andre finalen endte uavgjort 0–0. De regjerende olympiske mesterne Tsjekkia ble slått ut i semifinalene av finnene men vant bronse for andre år på rad etter å ha beseiret Sveits 4–0 i bronsefinalen. Dermed opnåede sveitserne oppnådde dermed sitt beste VM-resultat siden 1992 (hvor de også endte på en fjerdeplass). Prestasjonen var noe overraskende tatt i betraktning av at Sveits kun hadde kommet på en 3. plass i B-VM året før og kun kvalifiserte seg til A-VM som vertsnasjon.
Sluttplassering
Turneringens sluttplassering ifølge IIHF:
Kvalifisering til Ishockey-VM 1998 pulje A
I forhold til året før ble A-VMs utvidelse ble det direkte opp- og nedrykket mellom A- og B-puljen avskaffet og erstattet av en særlig kvalifiseringsturnering for det dårligste laget i A-VM og de tre nest beste lagene i B-VM. Kvalifiseringsturneringen for VM 1998 pulje A ble arrangert i Klagenfurt i Østerrike fra 6. til 10. november 1997. Kasakhstan og Østerrike kvalifiserte seg til A-VM mens Norge og Polen rykket ned til B-VM for 1998.
Ishockey-VM 1998 pulje B
VM i ishockey for menn 1998 pulje B (B-VM) ble arrangert i Ljubljana og Jesenice i Slovenia fra 15. til 26. april 1998. Kampene ble spilt i Hala Tivoli og Dvorana Podmežakla.
Ukraina, Slovenia og Estland ble de tre beste lagene i B-VM og skulle spille VM-kvalifisering for å spille A-VM i 1999. Norge endte på en 21. plass (5. plass i B-puljen) men var direkte kvalifisert til A-VM som vertsnasjon. Nederland rykket ned til C-VM for 1999.
Ishockey-VM 1998 pulje C
VM i ishockey for menn 1998 pulje C (C-VM) ble arrangert i Budapest, Székesfehérvár og Dunaújváros i Ungarn fra 22. til 28. mars 1998. Kampene ble spilt i Budapest Sportcsarnok, Székesfehérvári Jégcsarnok og Dunaújvárosi Jégcsarnok.
Ishockey-VM 1998 pulje D
VM i ishockey for menn 1998 pulje D (D-VM) ble arrangert i Krugersdorp og Pretoria i Sør-Afrika fra 27. mars til 2. april 1998. Kampene ble spilt i Krugersdorp Ice Rink og Kolonnade Ice Arena.
Bulgaria rykket opp til C-VM i 1999.
Døgnfluemygg
Deuterophlebiidae er en liten familie av merkelig utseende mygg som finnes i Øst-Asia og Nord-Amerika. De har larver som lever i rennende vann og er nærmest i slekt med nettvingemygg.
Utseende
Deuterophlebiidene har trolig det mest særpregede utseende av alle myggfamiliene, men kan ved første øyekast minne om døgnfluer. Brystet er kraftig og bredt, bakkroppen er mer eller mindre kjegleformet. Beina er lange og tynne. Vingene er store, men spinkle og skjøre, med mange, men svake årer og tre buede tverr-linjer.
Hodet er lite og flatt, og er usynlig ovenfra da det blir dekket av det kraftige (oppsvulmet) brystpartiet. Fasettøynene er små og runde, punktøyne (ocelli) mangler. Antennene består av seks ledd. Hos hannene er det ytterste leddet ekstremt forlenget, opptil fire ganger så langt som kroppen. Hunnens antenner er ganske korte. Munndelene er sterkt redusert.
Levevis
Deuterophlebiidene er sjeldne insekter og relativt lite er kjent om deres biologi. Alle artene ser ut til å utvikle seg i små bekker, særlig i fjellstrøk, men noen finnes også i halvørkener. De kan klare seg i bekker som bunnfryser om vinteren, eller tørker ut om sommeren – trolig overlever myggene slike perioder i eggstadiet. Larvene trenger forholdsvis raskt rennende vann. De ser ikke ut til å tåle vanntemperaturen over 20 °C.
Utviklingen går gjennom fire larvestadier, og de voksne myggene klekkes om morgenen. Svermingen varer ganske kort tid, typisk mindre enn to timer. Paringen skjer trolig i luften, og hunnene legger 100-150 egg etterpå. Disse myggene lever kort tid som voksne, trolig bare ca. 2 timer for hannene og et døgn for hunnene.
Systematisk inndeling
Det finnes dessuten et litt usikkert funn fra Chile.
Justus fra Tiberias
Justus av Tiberias var en jødisk forfatter og historiker som levde og virket på den andre halvparten av 100-tallet e.Kr.
Hofstad skole (Asker)
Hofstad skole er en barneskole i Asker beliggende på utskilt tomt fra Hofstad gård i nærheten av Hvalstrand. Den har ca. 400 elever fordelt på syv klassetrinn. Elevtallet ved skolen var over 500 på 1970 og 1980-tallet. Skolen ble rehabilitert i 1988.
Justus fra Tiberias
Liv og virke
Svært lite er kjent om hans liv, unntatt hva som er blitt fortalt om hans politiske og litterære fiende Flavius Josefus, en annen samtidig jødisk historiker. Justus ble født i Tiberias, en by som den dag i dag ligger i Israel i fjellskråningene ved vestbredden av Genesaretsjøen. Den gangen var det en meget hellenistisk by i Galilea. Justus var sønn av en Pistus, og var åpenbart en velutdannet mann i gresk dannelse og kultur. I sin hjemby ble Justus en av de ledende borgerne. Politisk var han nært tilknyttet Herodes Agrippa II, den syvende og siste kongen i Judea av slekten til Herodes den store.
Hofstad skole (Asker)
Særpreg
Skolen benytter porteføljemetodikk og elevsamtaler i arbeidet med skape gode læringsvilkår for elevene.
Justus fra Tiberias
Liv og virke
I løpet av den første jødisk-romerske krig (66-73) havnet han i konflikt med Josefus, en ledende jødisk leder i Galilea. Ikke lenge etter at Josefus var blitt guvernør sto han bak en form for politisk-religiøst opprør, blant annet et forsøk på å rive palasset til Herodes etter sigende for at det var dekorert med dyrefigurer. Fra Josefus' egne skrifter synes det som om det var ham selv som var ansvarlig for at opprøret kom i gang, ikke Justus som uansett ble anklaget. Da romerne hadde gjenerobret Galilea søkte Justus tilflukt sammen med Agrippa. Vespasian, som ledet de romerske troppene, krevde at Justus ble henrettet, men Agrippa fikk ham reddet, og kun fengslet. Senere fikk Agrippa fikk ham utnevnt som sin sekretær, men sparket ham deretter som upålitelig.
Justus skrev et historieverk om krigen hvor han beskyldte Josefus for vanskelighetene i Galilea. Han framstilte sin tidligere herre Agrippa i et lite fordelaktig lys, men utga ikke sin bok før etter at Agrippa var vel død. Han skrev også en krønike over det jødiske folket fra Moses til Agrippa II. Dessverre har begge hans verker blitt bevart i kun fragmenter.
Flavius Josefus, Justus' rival, kritiserte dennes redegjørelse av krigen og forsvarte sin egen atferd i sin selvbiografi. Det er fra dennes polemiske avsnitt som det meste som er kjent om Justus liv er blitt avledet.
Svømming under VM i svømmesport 2011 – 200 meter individuell medley kvinner
Norge var ikke representert i øvelsen.
Rekorder
Før konkurransene var gjeldende verdens- og mesterskapsrekorder som følger:
Ingen ny verdens- eller mesterskapsrekord ble satt under konkurransen.
Forsøksheat
38 svømmere deltok i 5 forsøksheat. Svømmerne med de 16.nbeste tidene kvalifiserte seg til semifinalene:
Finale
Finale ble avholdt kl. 19.17 lokal tid.
Birte Weiss
Birte Weiss (født 1. mai 1941 på Frederiksberg) er en dansk journalist og tidligere politiker (S).
Hun var valgt til Folketinget 1971–1973, 1975–1984 og 1987–2001. Weiss var Socialdemokratiets nestformann 1984–1996, innenriksminister 1993–1994, innenriks- og kirkeminister 1994–1996, innenriks- og sunnhetsminister 1996–1997, sunnhetsminister 1997–1998 samt IT- og forskningsminister 1999–2001.
Hun tok examen artium i 1959, tok utdannelse som journalist i den sosialdemokratiske pressen 1960–1963 og har studert litteraturvitenskap ved Københavns Universitet. Weiss har vært journalist i Demokraten, Information, Ekstra Bladet, Danmarks Radio og Weekendavisen.
Strandsamel
Strandsamel (Samolus valerandi) er en plante i samelslekten. Den er kun funnet én gang i Norge på skrotemark i Oslo i 1834. Knut Fægri kaller den bunge.
Utseende
En flerårig urt med skruestilte blad som blir 10 til 30 cm høy. Noen av bladene er samlet i en rosett ved bakken. Bladene er omvendt eggformet og smalner av mot bladfestet. De er tjukke og blågrønne. Planten har små hvite blomster i en endestilt klase. Blomstene er samkronet og emtallige. Den har 5 reduserte sterile støvbærere rett innenfor begerbladene i tillegg til de vanlige støvbærerne.
Strandsamel er salttolerant, og vokser gjerne på steder med salt i jorda
Akershus landsfengsel
Akershus landsfengsel er betegnelsen på en tidligere fengselsanstalt på Akershus i Oslo.
Opprinnelig het det Akershus festnings slaveri, i 1854 ble det omdøpt til Akershus straffanstalt og igjen i 1900 til navnet det hadde inntil det ble nedlagt i 1950.
Krokskogen (Oslomarka)
Krokskogen et et skogkledd høydedrag (skogplatå) som inngår i det utvidede Marka-begrepet, og skogsområdet som navnet refererer til ligger ifølge Kartverket og Sentralt stadnamnregister (SSR) i Hole, Ringerike, Bærum og Oslo kommuner.
Lagtingsvalget på Færøyene 1943
Lagtingsvalget på Færøyene 1943 ble avholdt 24. august 1943. Antallet medlemmer av Lagtinget ble økt fra 24 til 25. Fólkaflokkurin doblet antallet mandater og ble dermed det største partiet på Lagtinget med nesten rent flertall. Sjálvstýrisflokkurin klarte ikke å omsette oppslutningen i noen valgkretser til mandater, tross 10,4 prosent av stemmene totalt, og ble dermed stående uten representanter i Lagtinget for første gang.
Krokskogen (Oslomarka)
Krokskogen avgrenses i vest av stup og bratte lier mot Tyrifjorden, i øst av Nordmarka og Bærumsmarka, og i sør med tilsvarende stup og bratte lier som på vestsida, mot lavlandet i Asker og Bærum.
Krokskogen utgjør et areal på cirka 300 km², og det er et usedvanlig populært rekreasjonsområde, sommer som vinter. De mest populære utgangspunktene for tilnæring til Krokskogen er utvilsomt Ringkollen med Ringkollstua, Damtjern, Krokkleiva med Kleivstua, og Sollihøgda. Alle plassene har bilvei og godt med parkeringsplasser. Sollihøgda hadde tidligere ei skistue med både kafé og overnattingsmuligheter, men denne er nedlagt. I tillegg finnes skistua Løvlia, med tilkomst via bomvei fra Damtjern, og Sørsetra, med tilkomst via bomvei fra Kleivstua.
Vinterstid kjøres det opp merkede skiløyper på kryss og tvers, mens det om sommeren finnes en lang rekke flotte skogsveier og stier det kan sykles på, merkede turer for fotturister, og flotte fiske- og badevann å kose seg ved. Å gå (eller krype) opp den stupbratte Mørkgonga til Migartjern (563,6 moh) er en utfordring som stadig flere våger seg på. Vel oppe er utsikten storslått i penvær. I senere år har også kanoturer med overnatting i telt blitt mer og mer populært, ofte kombinert med litt fisking og bading. Det høyeste punkt ligger på Oppkuven og måler 704 moh, deretter følger Ringkolltoppen med 702 moh og Gyrihaugen med 682 moh.
Ferdaveien over Krokskogen
Den bergenske kongeveien over Krokskogen sto ferdig i 1805, men ble offisielt åpnet først i 1807. Kongevei ble den imidlertid først i 1826, da veien over Krokskogen offisielt tok over etter den bergenske kongevei via Gjelleråsen, Nittedal og Hakadal til Hadeland. Veien er også kjent som «Gamle Ringeriksvei» og «Eventyrveien over Krokskogen», og den gikk over skogen mellom Lommedalen og Kroksund.
Veien over Krokskogen var imidlertid i bruk i århundrer før den tid. Kong Magnus Lagabøte reiste over «Kroka skog» alt i 1276, men lite er kjent fra denne ferden. Det er også kjent at biskop Jens Nilssøn (1538–1600) med følge fór over Krokskogen i både 1579 (trolig i det momanget han ble biskop) og 1591, men det er fra ferden hans i 1594 at vi får mest kunnskap om Krokskogen.
Jens Nilssøns ferd over Krokskogen i 1594
Biskop Jens Nilssøn fór over Krokskogen med følge flere ganger på 1590-tallet, første gang i september i 1594. Han noterte det meste han så.
Geologi
Krokskogen er bygget opp av lava fra minst 13 vulkanutbrudd. Tidlig i permtiden sprakk jordskorpa opp og lava strømmet ut over området. Krokskogen-Kolsås-Nittedal lavaprovins ble dannet i riftstadie 6. Dette utgjorde slutten på riftstadiet som startet i sør og endte lengst mot nord. Den innledende riftingen kulminerte med strømmer av rombeporfyrlava som dekket 2/3 av Oslofeltet. Krokskog-området er de siste restene som er igjen av disse lagene, opprinnelig har de ligget over hele Oslo-området og utgjort et opptil 300 meter mektig lag.
Geologien er således dominert av permiske lavabergarter med sedimentære bergarter utenfor skogområdene i nord og sør. Marin grense fra siste istid er på 205–220 moh. innenfor området. Under marin grense finnes det avsetninger av marin leire.
Kulturminner
Den bergenske kongevei ble besluttet lagt over Krokskogen og Ringerike til Hadeland i 1791. Veien ble ferdigstilt over Krokskogen i 1805, under oppsyn av Peder Anker, og offisielt åpnet i 1807. Tidligere hadde kongeveien gått via Gjelleråsen, Nittedal og Hakadal.
Timothy Wood
Timothy Lyle Wood (født 21. juni 1948), amerikansk kunstløper som deltok i de olympiske vinterleker 1968 i Grenoble.
Prince Tagoe
Prince Tagoe (født 9. november 1986 i Accra) er en ghanesisk profesjonell fotballspiller som spiller for den tyske fotballklubben Hoffenheim. Han spiller spiss, og er også en del av. Tagoe har spilt for flere andre klubber i sin karriere, blant annet Hearts of Oak fra Ghana og flere klubber i Saudi-Arabia.
Han ble tatt ut til Fotball-VM 2010 i Sør-Afrika.
Timothy Wood
Wood vant en olympisk sølvmedalje i kunstløp under vinter-OL 1968 i Grenoble. Han kom på andreplass i single for menn, bak Wolfgang Schwarz fra Østerrike.
Wood ble verdensmester i kunstløp to ganger, 1969 og 1970, begge i single for menn.
Terrorangrepet 2011
Det var flere terrorangrep i 2011, blant annet:
Gammelarmensk
Gammelarmensk (armensk: grabar, også kalt klassisk armensk) er den eldste belagte formen av det armenske språket. Det ble først skrevet ned ved begynnelsen av 400-tallet, og all armensk litteratur opp til og med 1700-tallet er skrevet på gammelarmensk. Mange gammelgreske, persiske, hebraiske, syriske og latinske manuskripter har overlevd utelukkende i armensk oversettelse. Gammelarmensk er fortsatt det liturgiske språket i den armenske kirken. Gammelarmensk er også viktig for rekonstruksjonen av det urindoeuropeiske språket, siden det har beholdt mange arkaiske egenskaper.
Hot Rod T
Hot Rod T er et norsk rockabillyband som ble dannet av bærumsguttene Jørgen Næsje, og «Hot Rod Torgeir» Listau i 1990-årene. Bandet turnerte både i Norge og USA før de spilte inn materiale til sin første mini-CD i 1994. Besetningen besto da av Næsje på vokal, Mads Ebersen (gitar), Fredrik Schei (bass) og Hot Rod Torgeir på trommer.
Etter hvert sluttet Næsje i bandet, og mikrofonen ble overtatt av unge Henrik Horge fra Oslo. Gitaristen ble byttet ut med Anders Skisland, og bandet ble snart livefavoritter i Oslo. De påfølgende årene turnerte bandet i både Finland, USA og Norge/Svalbard. I 1999 ga bandet ut albumet Cruisin med gitarist Vidar Busk som gjest på sporet «Got My Eyes On You». Hot Rod T ble oppløst i 2001.
I begynnelsen av 2000-årene samlet Jørgen Næsje de tidligere bandmedlemmene sine igjen, og dannet Teddy Trigger & The Gatling Guns. Teddy Trigger har nå platekontrakt med den britiske rockabilly-labelen Raucous Records, og ga ut sin første plate i 2006.
Vestmarka (Oslomarka)
Vestmarka er en del av Oslomarka mot sørvest, som ligger i kommunene Bærum, Asker og Lier. I vest avgrenses Vestmarka av Holsfjorden og Lierdalen. Ringeriksveien/E16 over Sollihøgda danner grensen mot Krokskogen i nord, og det gamle kulturlandskapet langs Isielva og Sandvikselva i vestre Bærum skiller Vestmarka fra Bærumsmarka i nordøst. I sørøst og i sør danner de bratte åssidene ned mot det lavereliggende kulturlandskapet på Lierskogen og i Asker Vestmarkas grense, og skiller Vestmarka fra Kjekstadmarka.
Vestmarkas høyeste punkt er Kraftkollen (481 moh) nordøst for Tranby, i det sørvestre hjørnet av marka. Fra Kraftkollen går en tydelig åsrygg mot nordøst, med toppene Bøåsen, Furuåsen og Bergsåsen – alle over 400 moh. I forlengelsen av denne åsryggen, på den andre siden av Semsvannet, ligger Skaugumsåsen som Vestmarkas utpost mot sørøst.
De største vannene inne i Vestmarka er Lille Sandungen, Store Sandungen og Asdøltjern i sør, og Svartvann i nord. I tillegg ligger Stovivannet og Semsvannet i Vestmarkas randsoner mot øst og sørøst. Både Sandvikselva, Neselva, Askerelva, Åroselva, Lierelva og Drammenselva har deler av sine nedbørsfelt i Vestmarka.
Det meste av Vestmarka er dekket av barskog, med mye gran og innslag av furu på kollene. Fra gammelt av brukte gårdene i bygdene rundt Vestmarka denne skogen aktivt som utmark, til seterdrift, beite, sanking, jakt, hogst, torvskjæring og kølabrenning. Dette gjaldt ikke minst gårdene rundt Semsvannet i Asker, hvor Vestmarka utgjorde en viktig del av driftsgrunnlaget for både storgårder og husmannsplasser. Livet i og rundt Vestmarka er beskrevet og forklart i en serie på tre illustrerte bøker utgitt av Asker og Bærum historielag rundt år 2000, som nå er fritt tilgjengelig på nett i digital utgave fra Nasjonalbiblioteket (se under).
I dag er Vestmarka et mye brukt utfartsområde for friluftsliv både sommer- og vinterstid, med tilrettelegging fra kommunene, turistforeningen og skiforeningen. Det er en rekke turisthytter og andre serveringssteder i og rundt Vestmarka.
Rulon Gardner
Rulon Gardner (født 16. august 1971 i Afton i Wyoming) er en amerikansk bryter som vant gull ved olympiske leker i Sydney i 2000. Han klarte ikke å gjenta bedriften 4 år senere, men fikk bronse ved OL i Aten.
Flommen i Seinen 1910
Flommen i Seinen 1910 var en flom i Paris og de omkringliggende områdene i Frankrike der unormalt høy vannføring i elven Seinen førte til oversvømmelse i sentrum av Paris.
Flommens forløp
Vinterflom var en forventet hendelse i Paris, men 21. januar begynte elva å stige langt raskere enn normalt. I løpet av påfølgende uke måtte tusenvis av parisere evakuere hjemmene sine etterhvert som vannet sivet inn i bygninger og gater i hele byen og samtidig slo ut mye av Paris' grunnleggende infrastruktur. Politi, brannmenn, og soldater tok seg frem gjennom vannfylte gater i båter for å evakuere isolerte beboere gjennom vinduer i høyere etasjer og for å dele ut hjelpeforsyninger. De evakuerte ble samlet i provisoriske tilfluktssteder i kirker, skoler og andre offentlige bygninger. Vannet truet også med å slå over elvebredden, men før dette skjedde hadde man klart å forhøye elvens bredder ved å bygge provisoriske diker. Da vannet nådde jernbaneterminalen Gare d'Orsay, var denne i løpet av kort tid oversvømmet med over en meter vann. De som skulle forflytte seg gjennom byen måtte benytte båt eller bruke gangveier av tre som ble bygget av myndighetenes ingeniører og av pariserne selv.
28. januar nådde vannet sin maksimale høyde på 8,62 meter, rundt 6 meter over sitt normale nivå. I tillegg til de direkte skadene som vannmassene førte til var vannet også forurenset av kloakk, noe som også bød på betydelige helsemessige utfordringer. Seinen var tilbake til sitt normale nivå først ved månedsskiftet februar/mars.
Konsekvenser
Beregninger av flomskadene nådde rundt 7 milliarder franc. Totalt ble 20 000 bygninger i Paris oversvømmet, og ytterligere 30 000 i forstedene. Det tok flere uker bare å få ryddet gatene for slam etter at vannet hadde trukket seg tilbake. I områdene rundt ble også landbruket hardt rammet ved at buskap druknet og jordsmonn ble vasket bort av vannmassene.
Litteratur
Historien om flommen og måten denne ble håndtert på er gjengitt i en bok av historikeren Jeffrey H. Jackson under tittelen Paris Under Water: How the City of Light Survived the Great Flood of 1910 utgitt av Palgrave Macmillan i januar 2010.
DB Medialab
DB Medialab AS ble etablert 1. januar 2000 som datterselskap av Avishuset Dagbladet. Dette var den første tradisjonelle norske medievirksomheten som skilte ut sin satsing på nye medier i et eget aksjeselskap, etter modell fra svenske Aftonbladet og amerikanske The New York Times. Senere valgte blant annet VG og Aftenposten tilsvarende organisasjonsmodell. I dag har selskapet rundt seksti ansatte. Hovedaktivitetene er Dagbladet.no og Start Network. Første publisher og administrerende direktør var Arne H. Krumsvik, som etter fire år som Dagbladets nettsjef ble avløst av Rune Røsten i 2001. Fra april 2007 ledes selskapet midlertidig av John Arne Markussen, høsten 2007 er Stephan Granhaug ansatt i stillingen. Etter omorganisering våren 2009 overtok Terje Wibe sjefstolen.
Selskapet eies av Aller Media AS.
Sammy Carlson
Sammy Carlson (født 1. november 1989 i Tigard i Oregon i USA) er en profesjonell amerikansk freestylekjører, og sponses av Salomon, Oakley, Mt. Hood Meadows, Windells og Skjeersas. Han slo gjennom i 2005 da han kom på førsteplass i Paul Mitchell Freeski Tour i slopestyle. I 2007 fikk han sin første medalje i X-Games med en andreplass i slopestyle. Carlson har dessuten vært med i en rekke skifilmer, blant annet «War», «Teddybear Crisis», «Yeah Dude» og «Seven Sunny Days». Sammy Carlson vant i 2008 Sprite Big Jump med en cork 270.
Patrick Péra
Patrick Péra (født 17. januar 1949 i Lyon), fransk kunstløper som deltok i de olympiske vinterleker 1968 i Grenoble og 1972 i Sapporo.
Péra vant en olympisk bronsemedalje i kunstløp under 1968 i Grenoble. Han kom på tredjeplass i single for menn, bak Wolfgang Schwarz fra Østerrike og Timothy Wood fra USA.
Fire år senere, under vinter-OL 1972 i Sapporo vant han en ny sølvmedalje i kunstløp. Han ble nummer tre i single for menn bak Ondrej Nepela fra Tsjekkoslovakia og Sergej Tsjetverukhin fra Sovjetunionen.
Totalentreprise
Totalentreprise (juridisk) er et bygge- eller anleggsarbeid der entreprenøren i sin avtale med byggherren påtar seg både prosjektering og utførelse. Totalentreprise kan være kombinert med generalentreprise: I så fall påtar entreprenøren seg også å ha alle andre entreprenører i prosjektet som sine underentreprenører, det vil si at byggherren bare har kontrakt med den ene entreprenøren.
Det kan i samme prosjekt være sidetotalentreprenører, særlig når det er entreprenører for flere tekniske fag og disse påtar seg både prosjektering og utførelse av sine leveranser til byggherren.
For avtaler om totalentreprise og totalunderentreprise finnes utarbeidet egne Norsk Standard (NS). Nye standarder kom i juli 2011 med mange oppdateringer og endringer i forhold til de to tidligere standardene (NS 3431 og NS 3406):
Samuel Inkoom
Samuel Inkoom (født 22. august 1989) er en ghanesisk fotballspiller som spiller for den bulgarske fotballklubben FK Dunav Ruse. Han spiller forsvar, og er også en del av. Inkoom har spilt for flere andre klubber i sin karriere, blant annet Asante Kotoko og Sekondi Hasaacas fra Ghana.
Horten ingeniørhøgskole
Horten ingeniørhøgskole var en høgskole for ingeniørutdanning. Skolen ble etablert i Horten i Vestfold i 1855 som Horten Tekniske skole. Den ble i 1991 en del av Høgskolesenteret i Vestfold, og derfra i 1994 en del av Høgskolen i Vestfold.
Samuel Inkoom
Han ble tatt ut til Fotball-VM 2010 i Sør-Afrika.
Horten ingeniørhøgskole
Skolen var fram til 1870 landets eneste tekniske skole. Den var eid og drevet av staten fram til 1964 da den ble overtatt av Vestfold fylke. I 1974 kom det en stortingsmelding om organiseringen av teknisk utdannelse som la opp til at staten skulle overta ansvaret for undervisningen på ingeniørnivå; fra 1977 overtok staten eierskapet, hvorved skolen fikk høgskolestatus og det nye navnet Horten ingeniørhøgskole.
Høgskolen ble i 1991 slått sammen med Tønsberg Maritime Høgskole til Høgskolesenteret i Vestfold.
Lyngsalpan landskapsvernområde
Lyngsalpan landskapsvernområde ble opprettet av Kongen i statsråd 20. februar 2004. Selve åpningen av landskapsvernområdet var det Kronprins Haakon som stod for 22. mai samme år. Lyngsalpan landskapsvernområde måler 961,2 km². Verneområdet strekker seg inn i fire kommuner i Troms og Finnmark fylke.
Lyngenhalvøya er kjent langt utover landets grenser. Fra siste halvdel av 1800-tallet har folk strømmet til nord for å få med seg disse alpine områdene. Lyngsalpan danner et sjeldent godt utgangspunkt for varierte naturopplevelser, sommer som vinter.
Nils Johansson (fotballspiller)
Nils Johansson er en svensk tidligere fotballspiller. Johansson spilte 18 kamper for Råå IF i Allsvenskan i 1951/52-sesongen.
Emil Herje
Emil Kristian Herje (1894–1969) var en norsk lærer, rektor og barnebokforfatter.
Bakgrunn
Emil Herje vokste opp på Sula, der faren var bestyrer for væreieren, kjøpmann og stortingsmann Arne Arnesen.
Lærer
Han tok eksamen ved Volda lærerskole i 1915 og arbeidet siden som lærer. I 1915-16 var han på Leangen skole i Åsen, senere på Fillan (Hitra), Romedal og Strinda. Fra 1946 til 1961 rektor ved Åsveien skole i Trondheim.
Forfatter
Herje debuterte i 1931 med barneboka Varden på Ukstein. Han var lenge en av våre mest kjente barnebokforfattere. To av bøkene hans er oversatt til tysk, en til svensk og fire til dansk. To ble belønnet med Kultur- og kirkedepartementets pris for barne- og ungdomslitteratur.
Herjes bøker foregår stort sett på Hitra, Frøya og småøyene i havgapet utenfor. Men han forteller også historiene til barn fra utkantbygdene på kysten som måtte flytte inn til «byen» – Trondheim – i første halvdel av det 20. århundre. Bøkene er delvis historiske, delvis lagt til forfatterens samtid. Det skinner igjennom at han la ned et stort arbeide i å få de historiske detaljene og detaljer fra hverdagslivet til sjøs og på kysten korrekt.
Herje er også forfatter av Hitrasangen, bygdesang for øya Hitra. Han skrev to bøker beregnet for voksne, romanen Et herrens vær (1936) og diktsamlingen Min barndoms kyst (1943). Herje var en flittig kåsør i NRK radio, også i skolekringkastingen.
Sonja Hagemann skrev i 1974 i Barnelitteratur i Norge 1914-1970 om Herje at «noen dikter er han ikke», men roste ham likevel for å «makte det som så sjelden lykkes for barnebokskrivende skolemestre, nemlig å få opplysningsstoffet til å leve, slik at vi opplever det gjennom personene».
Misjonæren og frelsesoffiseren Anne Kristine Herje er i slekt med ham. Hennes bestefar var hans fetter.
Sya
Sya er et tettsted i Mjölby kommune i Östergötlands län i Östergötland i Sverige. I 2010 hadde tettstedet 306 innbyggere.
Mac Pro
Den originale Mac Pro ble lansert 7. august 2006 som arvtaker til Power Mac G5 og den første Intel baserte arbeidsstasjonen fra Apple. Maskinen retter seg hovedsakelig mot avanserte brukere, som grafisk arbeid eller lignende, grunnet et relativt høyt prisnivå.
Andre generasjons Mac Pro ble annonsert under Apple Worldwide Developers Conference ( WWDC ) den 10. juni 2013. Den nye maskinen omfattet en radikal redesigning fra tidligere Mac Pro maskiner, med en overgang fra det gamle rektangulære designet, til et nytt svart aluminiums-kabinett formet som en sylinder. Det nye designet, skal kun ta opp omtrent en åttendedel av volumet av tidligere modeller, og skal takket være ett mye mer effektivt viftedesign holde et volum på kun 12db i hvilemodus. Utover skjema, støtter maskinen opp til en 12-core Xeon CPU og fire 1866 MHz DDR3 RAM-moduler, samt dual GPU og PCIe - baserte flash-lagring. Mac Pro ble offisielt lansert 19. desember 2013.
Første Generasjon
Den første intel baserte arbeidsstasjonen til apple og erstatter for den eldre Power Mac G5 maskinen.
2. generasjon (sylinder)
Den andre genrasjonen Mac Pro tok 19. desember over for den originale Mac Pro maskinen. Dette skjedde etter lang tids etterspørsel i markedet om en forbedring av den utdaterte førstegenerasjonen som både manglet thunderbolt og USB 3, samt svært dyr i forhold til ytelse. Den nye Mac Pro maskinen overrasket verden med sitt radikale nye utseende og sylinderformede formafaktor samt sitt svært beskjedene volum.
Kjekstadmarka
Kjekstadmarka er en del av Oslomarka, og ligger sør for Vestmarka i kommunene Asker og Lier i Viken.
Kjekstadmarka avgrenses av Lierskogen og Askerbørskogen i nord, Heggedal, Spikkestadbanen og Røyken i øst og sør og Lierdalen i vest. Utmarksområdets høyeste punkt er Brennåsen (361 moh).
DNT har en ubetjent hytte, Småvannsbu, 2,5 km sør for Dikemark. Gui Sportsklubb sin hytte, Blåfjellhytta, ligger 2,5 km sørvest for Heggedal og 3 km nord for Røyken. ROS-hytta til Idrettslaget Røyken og Spikkestad ligger 3,5 km nord for Spikkestad.
Kaliumhydrogentartrat
Kaliumhydrogentartrat (kremortartari, vinstein) er et salt av vinsyre med kjemisk formel KC4H5O6. Den urene formen kalles argol og er et biprodukt som krystalliseres ut ved gjæring av vin. Bruksområder er blant annet i matlaging til å stabilisere pisket eggehvite som skal røres inn. Kremortartari brukes også for å hindre krystallisering av sukker i sukkertøy, det brukes i kommersiell trolldeig og det er en av ingrediensene i bakepulver.
Kaliumhydrogentartrat har lakserende egenskaper. En studie som blant annet undersøkte effekten av ren tartarsyre på tykktarmsfunksjon, fant en god mykgjørende effekt på avføring og nedsatt transittid gjennom tarmen ved inntak av 5g kaliumhydrogentartrat. Innholdet av tartarsyre er særlig stort i rosiner (ca. 20-25g per kg). Det er grunn til å tro at den gunstige effekten rosiner har på hard avføring skyldes både høyt innhold av fiber og tartarsyre. I tillegg til rosiner, druer og vin har tamarind høyt innhold av tartarsyre.
Anoksi
Anoksi betegner en tilstand der oksygen ikke er til stede. I kjemien brukes uttrykket anoksisk om reaksjoner der oksygen ikke inngår, ofte i forbindelse med reaksjoner der brann eller annen reaksjon har brukt opp tilgjengelig oksygen, slik at videre reaksjon avhenger av andre oksidanter. I biologi brukes anoksisk om livsprosesser der nedbryting i cellene skjer uten oksygen, slik som i dannelsen av melkesyre og gjæring (se også anaerob).
I geologi og økologi brukes uttrykket om hele miljøer. Slike forhold finnes i myrer, dype tjern, på havbynnen og andre steder der det ikke er gjennomstrømming av vann (eller luft). Anoksisk vann kalles ofte for «dødt vann», fordi det ikke finnes synlig liv der. En del arkebakterier kan bruke svovel som oksidanter, og trives under anoksiske forhold (de fleste tåler ikke oksygen i det hele tatt). Det finnes egne biomer av akrkebakterier på slike steder, som lever av å bryte ned organiske stoffer til hydrogensulfid og metan, og etterlater kull. Hydrigensulfidet og metanen som dannes på slike steder kan boble opp og skape en ganske distinkt lukt hvis man rører i anoksiske bunnsedimenter. Slike miljøer er ansvarlig for kulleier og oljereservoarer. Svovelbakterier er ansvarlig for det ikke ubetydelige svovelinnholdet i kull og olje.
Beaver Creek Resort
Beaver Creek Resort er USAs største vintersportssted. Det privateide området ligger i Vail Valley i Colorado.
Beaver Creek Resort har 25 skiheiser og 150 alpinløyper. Hvert år blir det arrangert flere konkurranser her, blant annet løp i den alpine verdenscupen for herrer. I 1989 og 1999 ble VM i alpint arrangert her.
Områdets største by er Vail.
Hank Green
William Henry «Hank» Green (født 5. mai 1980 i Birmingham i Alabama) er en profesjonell videoblogger, produsent, entreprenør og forfatter. Han er grunnleggeren av VidCon og EcoGeek.org og en av grunnleggerne av DFTBA Records og Crash Course.
Hank Green er bror av forfatteren og videobloggeren John Green. Hank Green ble kjent da han slo igjennom på YouTube i 2007 sammen med sin bror John Green med prosjektet Brotherhood 2.0. Det gikk ut på at de skulle stoppe med all tekstbasert kommunikasjon i et helt år og kun kommunisere gjennom daglige videoblogger. Dette ble en suksess, og de legger fortsatt ut to videoer i uken i 2019. Siden den gang har Hank Green grunnlagt og produsert en rekke YouTube-kanaler, de fleste av dem innen undervisning og folkeopplysning, gjennom produksjonsselskapet Complexly.
I 2018 ga han ut romanen An Absolutely Remarkable Thing, og i 2020 kom oppfølgeren, A Beautifully Foolish Endeavor.
Lluís Companys
Lluís Companys i Jover (født 21. juni 1882 i El Tarròs i Urgell, død 15. oktober 1940 i Barcelona) var en katalansk politiker og leder for partiet Esquerra Republicana de Catalunya. Han var marineminister under Den andre spanske republikken, og president av Catalonia fra 1934 og til den spanske borgerkrigens slutt.
Leder av Catalonia
I 1931 anerkjente Den andre spanske republikken Catalonias rett til selvbestemmelse. Statuttene om Catalonias autonomi ble vedtatt samme år. Generalitat de Catalunya ble gjenopprettet i 1933 og ledet av Francesc Macià fram til hans død i 1932, da han ble etterfulgt av Lluís Companys.
Etter en rekke radikale reformer, særlig til fordel for fattige og jordløse bønder, bestemte regjeringen i Madrid i april 1934 at den autonome katalanske regjeringen ikke hadde noen myndighet i slike spørsmål. Dermed var den katalanske regjeringen de facto strippet for sitt begrensede selvstyre. Dette ledet til at Companys proklamerte den katalanske stat (Estat Català) 6. oktober 1934. Opprøret ble slått hardt ned, Companys og 3400 katalanske nasjonalister ble arrestert og statuttene om Catalonias autonomi ble suspendert. Etter Frente Populars valgseier i 16. februar 1936 ble Companys og hans allierte satt fri og returnerte til Generalitat de Catalunya.
Under den spanske borgerkrigen og andre verdenskrig
Under den spanske borgerkrigen var han på republikanernes side. Etter borgerkrigen levde han i eksil i Frankrike, hvor han avslo flere tilbud om å forlate landet fordi sønnen lå alvorlig syk på et sykehus i Paris.
Han ble arrestert i La Baule-les-Pins ved Nantes 13. august 1940 og fengslet i La Santé Prison. Han ble utlevert av de nasjonalsosialistiske tyske myndighetene i Spania tidlig i september 1940 hvor han ble fengslet i cellene i politihovedkvarteret i Madrid. Han ble holdt her i fire uker i total isolasjon, torturert og slått, mens folk i høye posisjoner i Franco-regimet besøkt ham i cellen, hånte ham og kastet mynter og brødsmuler på ham.
Ettermæle
Hovedstadionet under de olympiske leker 1992 ble gitt navnet Estadi Olímpic Lluís Companys, og han har også fått en gate oppkalt etter seg, i form av promenaden Passeig de Lluís Companys.
Under en pressekonferanse om den politiske krisen i Catalonia 10. oktober 2017 skapte høyrepartiet Partido Populars pressetalsmann Pablo Casado sjokkbølger i spansk politikk da han advarte den katalanske presidenten Carles Puigdemont om at han kunne «ende opp som Companys».
Liste over sveitsiske mestere i alpin kombinasjon
Denne listen inneholder en oversikt over alle sveitsiske mestere i alpin kombinasjon siden 1946:
Odd Fellow logen Marmor
Odd Fellow logen Marmor ble grunnlagt i Fauske den 25. oktober 2003 som Odd Fellow loge nr 144 i Den Norske Odd Fellow Ordenen. Logens navn henspiller på kommunens tradisjonelle produksjon av fauskemarmor, og viser dette i sitt segl i form av seks marmorsteiner.
Logen ble ved opprettelsen underlagt Odd Fellow leiren Salten.
Logen deler ordensbygg med rebekkalogen Louise.
Norske Skog Saugbrugs
Historie
Firmaet ble stiftet 5. januar 1859 etter initiativ fra trelasthandler og godseier Andreas Wiel, da de 11 største skogeierne i området, som til sammen eide 30 sagbruk langs vassdraget i Tistedal, gikk sammen i et aksjeselskap. Selskapet fungerte som en slags trust som helt dominerte trelastvirksomheten i landsdelen og ble et av de største trelastfirmaene i Norge. Det var en videreføring av den flere hundre år gamle Fredrikshaldske Saugbrugercorporation, men samarbeidet ble nå tettere gjennom etableringen av et aksjeselskap, noe som betød at de var i stand til drive mer rasjonelt og øke fortjenesten.
De første 30 årene til Saugbrugsforeningen kom til å dreie seg om sagbruk, snekkerifabrikk og høvleri. I 1888 ble tresliperiet i Tistedal klart med fem slipesteiner og en årskapasitet på 11 000 tonn våtmasse. Fra 1895 til 1905 var trelastmarkedet svært godt, særlig med hensyn til eksporten til Sør-Afrika og Australia. For at selskapet skulle overleve på sikt, ble det nødvendig med en omfattende omstrukturering i 1905. Dette medførte omlegning til elektrisk drift med vannkraftstasjon ved Tistedalsfossen, og oppstarten av cellulosefabrikken i 1908. Den hadde en kapasitet på 12 000 tonn.
Den første papirmaskinen, PM1, ble levert fra det tyske firmaet Voith og sto ferdig i 1915, og den andre, PM2, sto ferdig året etter. Kapasiteten var 5000 tonn per år for begge maskinene. Bredden var på 3,2-2,8 meter. Hastigheten var på 200 meter per minutt. Det ble produsert både avis- og finpapir. I 1924 ble det bygd to nye kokere for silkecellulose og en tørker. I 1929 kom PM3 som produserte tynt skrive- og trykkpapir. I årene 1947–1950 ble PM1 overhalt slik at kapasiteten ble 20 000 tonn magasinpapir.
På 1950-tallet kjøpte Saugbrugsforeningen Ankers Kartong i tillegg til å bygge en spritfabrikk. I 1963 ble PM4 startet som produserte spesielt fint papir. PM4 hadde en årlig kapasitet på 50 000 tonn. PM5 ble startet i 1968 med en kapasitet på 75 000 tonn. I 1977 og 1980 ble henholdsvis PM2 og PM3 tatt ut av tjeneste.
Eid av Norske Skog
Kosmos kjøpte Saugbrugsforeningen i 1983 og i 1989 kjøpte Norske Skog den fra Kosmos. På denne tiden var firmaet nedkjørt, delvis på grunn av investeringer i nytt utstyr og nødvendig vedlikehold. I 1991 ble cellulosefabrikken stengt. Grunnen var tosidig: fabrikken forurenset elva Tista og fjorden samtidig som det internasjonale markedet var vanskelig. De ansatte ble overført til papirfabrikken som hadde fått en ny papirmaskin.
En ny rensefabrikk, og TMP2 ble åpnet i 1992 og PM6 med kapasitet på 250 000 tonn ble åpnet året etter at Norske Skog hadde investert 3 milliarder kroner i en ny papirmaskin. I 1995 ble en ny fabrikk for bioenergi (energi fra biomasse) åpnet for å avsette trevare, bark og slam. I 1998 ble PM5 oppgradert, og i 2003 og 2006 ble PM4 også oppgradert.
22 oktober 2020 vedtok styret i Norske Skog å legge ned produksjon på PM5 i løpet av fjerde kvartal som følge av kapasitetstilpasninger, og 21 desember ble maskinen stoppet for godt.
Philip Lester
Philip Michael «Phil» Lester (født 30. januar 1987 i Rawtenstall i Lancashire i England) er en britisk videoblogger og radioprogramleder. Han er mest kjent for YouTube-kanalen «AmazingPhil» som han opprettet i mars 2006. Han jobbet delvis som radiovert på BBC Radio 1 med Daniel Howell og delvis som youtuber.
Lester vokste opp i Rawtenstall i Lancashire i England.
Kanaler
Han har en hovedkanal, kalt «AmazingPhil» og en sidekanal kalt «LessAmazingPhil», og deler i tillegg spillkanalen DanandPhilGAMES med Daniel Howell («danisnotonfire»). Lester legger ut en video rundt én gang per uke eller annenhver uke.
1. april 2015 opprettet han og Dan Howell («danisnotonfire») enda en YouTube-kanal, kalt DanandPhilCRAFTS, hvor de postet en gjør-det-selv-video om hvordan lage snøfnugg av papir som en aprilspøk.
Kleopatra (navn)
Kleopatra er et svært sjeldent navn, men brukes noe i Hellas (Kleopátra, Κλεοπάτρα).
Tabellen nedenfor gir en detaljert oversikt over populariteten til fornavnet Kleopatra i noen av de landene hvor statistikk er tilgjengelig.
Kjente personer med navnet
Flere kvinner som tilhørte Ptolemeerdynastiet i Egypt het Kleopatra. Flere av disse var regenter, og av disse er den siste den mest berømte.
Bertil Johnsson
Bertil Johnsson er en svensk tidligere fotballspiller. Johnsson spilte 31 kamper for Råå IF i Allsvenskan fra 1950 til 1952.
Bærumsmarka
Bærumsmarka er et område i Bærum kommune i Viken, som regnes som en del av Oslomarka. Bærumsmarka har et areal på omtrent 63 kvadratkilometer, og avgrenses av tettbebyggelsen i Bærum i sør, Sørkedalen i øst, Lommedalen i vest og Krokskogen i nord. Geologisk tilhører området Oslofeltet, og Bærumsmarka faller omtrent sammen med Bærumskalderaen.
Bærumsmarka er et populært turområde, og det finnes flere serveringssteder for turister i området. Vensåsseter, Haslumseter, Brunkollen, Nygård, Gardlaus, og KIF-hytta har servering sommer og/eller vinter. Den Norske Turistforening driver «barnas tursted», Sæteren Gård, med aktiviteter, klatretårn, servering og overnatting.
De største toppene er Tjæregrashøgda (485 moh), Skutehøgda (359 moh), Norde Kolsås (380 moh), Lille Kolsås (290 moh), Gråmagan (296 moh) og Søndre Kolsås (342 moh).
I 1985 ble foreningen Bærumsmarkas Venner dannet. Foreningen arbeidet for å bevare Bærumsmarka mot fremtidig utbygging og fremme bruken av Bærumsmarka. Lokalhistorikeren Trygve Christensen var første leder av foreningen. Den ble nedlagt i 2013.
Lagtingsvalget på Færøyene 1945
Lagtingsvalget på Færøyene 1945 ble avholdt 6. november 1945.
Antallet representanter i Lagtinget ble redusert fra 25 til 23.
Gabriele Seyfert
Gabriele «Gaby» Seyfert (født 23. november 1948 i Chemnitz), østtysk kunstløper som deltok i de olympiske vinterleker 1964 i Innsbruck og 1968 i Grenoble.
Seyfert vant en olympisk sølvmedalje i kunstløp i Vinter-OL 1968 i Grenoble. Hun kom på andreplass i single for damer bak Peggy Fleming fra USA.
Seyfert ble verdensmester i kunstløp to ganger, i 1969 og 1970, begge ganger i single for damer.
Clemens Brentano
Clemens Wenzeslaus Brentano de La Roche (født 8. september 1778, død 28. juli 1842) var en tysk poet og forfatter. Ved siden av Achim von Arnim var han den viktigste representanten for Heidelberg-romantikerne.
Han var andre sønn av Frankfurt am Main-kjøpmannen Peter Anton Brentano (fra slekten Brentano di Tremezzo) og Maximiliane von La Roche, en av Goethes ungdomsforelskelser.